જોકે, ડેનમાર્કમાં સાઈનાએ શરૂઆતથી 0-4ની સરસાઈ મેળવી હતી પરંતુ યામાગુચીએ વળતો પ્રહાર કરીને સ્કોર 10-10થી સરભર કરી દીધો હતો. જોકે, ત્યારબાદ સાઈનાએ અદ્દભુત પ્રદર્શન કર્યું હતું અને જાપાની ખેલાડી પર દબદબો બનાવી રાખ્યો હતો. તેણે સળંગ પાંચ પોઈન્ટ મેળવીને સ્કોર 15-10 કરી દીધો હતો અને બાદમાં આ સ્કોર 19-12 સુધી પહોંચાડી દીધો હતો. યામાગુચીએ થોડો પ્રયાસ કર્યો હતો પરંતુ અંતે સાઈનએ 20-15ના સ્કોર બાદ એક પોઈન્ટ મેળવીને પ્રથમ ગેમ પોતાના નામે કરી લીધી હતી.